ai4bharat/Pralekha huggingface dataset:
प्रधानमंत्री कार्यालय
प्रधानमंत्री 11 और 12 जनवरी को कोलकाता के आधिकारिक दौरे पर रहेंगे
चार प्रमुख ऐतिहासिक इमारतें राष्ट्र को समर्पित करेंगे
कोलकाता पोर्ट ट्रस्ट के 150 वर्ष पूरे होने के उपलक्ष्य में आयोजित समारोह में हिस्सा लेंगे
पोर्ट ट्रस्ट के सेवानिवृत्त और मौजूदा अधिकारियों की पेंशन जरूरतों को पूरा करेंगे
पोर्ट ट्रस्ट के 100 वर्ष से ज्यादा की आयु वाले दो जीवित सेवानिवृत्त कर्मचारियों को सम्मानित करेंगे
प्रधानमंत्री श्री नरेन्द्र मोदी 11 और 12 जनवरी 2020 को कोलकाता के दो दिवसीय आधिकारिक दौरे पर रहेंगे।
ऐतिहासिक इमारतों को राष्ट्र को समर्पित किया जाना
प्रधानमंत्री 11 जनवरी को कोलकाता में जीर्णोद्धार वाली चार ऐतिहासिक इमारतें राष्ट्र को समर्पित करेंगे।
इन इमारतों में पुराना करेंसी भवन, बेल्वेडिअर हाउस, मेटकाफ हाउस और विक्टोरिया मेमोरियल हॉल शामिल है। केन्द्रीय संस्कृति मंत्रालय ने इन चार ऐतिहासिक इमारतों का जीर्णोद्धार किया है। इस प्रक्रिया में इन इमारतों के ऐतिहासिक स्वरूप को ज्यों का त्यों बनाये रखा गया है।
मंत्रालय, प्रधानमंत्री के निर्देश पर देश भर में महानगरों की प्रमुख ऐतिहासिक इमारतों के आस-पास सांस्कृतिक आयोजनों के लिए स्थान बना रहा है। इसकी शुरुआत कोलकाता,दिल्ली,मुंबई,अहमदाबाद और वाराणसी से की गई है।
कोलकाता पोर्ट ट्रस्ट के 150 वर्ष पूरे होने के उपलक्ष्य में समारोह का आयोजन
प्रधानमंत्री 11 और 12 जनवरी को कोलकाता पोर्ट ट्रस्ट के 150 वर्ष पूरे होने के उपलक्ष्य में आयोजित समारोह में भाग लेंगे। इस अवसर पर वे ट्रस्ट के मौजूदा और सेवानिवृत कर्मचारियों के पेंशन कोष में कमी की भरपाई के लिए 501 करोड़ रूपये का चेक देंगे।
एक यादगार कार्यक्रम में प्रधानमंत्री कोलकाता पोर्ट ट्रस्ट के 105 और 100 वर्ष आयु के दो वयोवृद्ध कर्मचारी श्री नगीना भगत और श्री नरेश चन्द्र चक्रबर्ती को सम्मानित करेंगे। वे इस अवसर पर पोर्ट ट्रस्ट से जुड़ा एक विशेष गीत भी जारी करेंगे। प्रधानमंत्री पोर्ट ट्रस्ट के 150 वर्ष पूरे होने के उपलक्ष्य में उसकी पुरानी जेट्टी के स्थान पर एक पट्टिका का अनावरण करेंगे। श्री मोदी नेताजी सुभाष ड्राई डाक पर जहाज निर्माण और मरम्मत केन्द्र का भी उद्धाटन करेंगे जिसे हाल ही में नया रूप दिया गया है।
श्री मोदी सामानों की सुगम आवाजाही के लिए पोर्ट में फुल रेक हैंडलिंग सुविधा का उद्धाटन और उन्नत बनायी गयी रेलवे अवसंरचना राष्ट्र को समर्पित करेंगे। प्रधानमंत्री हल्दिया डॉक परिसर में बर्थ नबंर 3 में मशीन संचालित सुविधाओं और एक प्रस्तावित रिवरफ्रंट विकास योजना का भी शुभारंभ करेंगे।
श्री मोदी सुंदरबन की 200 आदिवासी छात्राओं के लिए प्रीतिलता छत्री में एक कौशल विकास केन्द्र का उद्धाटन करेंगे। यह कोलकाता पोर्ट ट्रस्ट और पूर्वांचल कल्याण आश्रम, गोसाबा की संयुक्त परियोजना है।
संघ लोक सेवा आयोग
दिसंबर, 2020 में यूपीएससी द्वारा भर्ती परिणाम को अंतिम रूप दिया गया
संघ लोक सेवा आयोग द्वारा दिसंबर, 2020 के दौरान निम्नलिखित भर्ती परिणाम को अंतिम रूप दिया गया है। अनुशंसित उम्मीदवारों को डाक द्वारा व्यक्तिगत रूप से सूचित किया गया है।
पूरी सूची के लिए यहां क्लिक करें
एमजी/ एएम/ केजे
(Visitor Counter : 70
प्रधानमंत्री कार्यालय
प्रधानमंत्री के इंडिया-ऑस्ट्रेलिया सर्कुलर इकोनॉमी हैकथॉन  के समापन समारोह में दिए गए संबोधन का मूल पाठ
मित्रों,
पिछले वर्ष जून में प्रधानमंत्री मॉरिसन और मैंने सर्कुलर इकोनॉमी पर एक हैकथॉन आयोजित करने की संभावना के बारे में बातचीत की थी।
मुझे खुशी है कि हमारे विचार को इतनी जल्दी वास्तविक रूप मिल गया।
मैं अपने प्रिय मित्र, प्रधानमंत्री स्कॉट मॉरिसन का इस संयुक्त पहल को समर्थन देने के लिए शुक्रिया अदा करता हूं।
मैं, कोविड-19 महामारी के बावजूद सभी भागीदारों द्वारा दर्शायी गई प्रतिबद्धता के लिए उनकी प्रशंसा करता हूं।
मेरे लिए आप सभी विजेता हैं।
मित्रों,
आज जब पूरी मानवता जलवायु परिवर्तन द्वारा पेश चुनौतियों का सामना कर रही है, इस हैकथॉन की थीम पूरे विश्व के लिए प्रासंगिक है।
खपत आधारित आर्थिक मॉडलों ने हमारे ग्रह पर काफी प्रतिकूल प्रभाव डाला है।
हमें यह नहीं भूलना चाहिए कि हम इस समूची पृथ्वी माता द्वारा प्रदान किेये जाने वाले संसाधनों के मालिक नहीं हैं, बल्कि आने वाली पीढि़यों के लिए इसके ट्रस्टी मात्र हैं।
यह पर्याप्त नहीं है कि हम अपनी उत्पादन प्रक्रियाओं को अधिक कुशल और कम प्रदूषण फैलाने वाली बनाएं।
इससे फर्क नहीं पड़ता कि कोई कितना तेज या धीमे गाड़ी चलाता है, यदि दिशा गलत है, तो यह तय है कि वह गलत जगह पर ही पहुंचेगा।
इसलिए हमें उचित दिशा ही तय करनी चाहिए।
हमें अपने खपत के तरीकों पर विचार करना चाहिए और यह देखना चाहिए कि हम इन तरीकों के पास्थितिकी तंत्र पर पड़ने वाले प्रभावों को किस तरह कम कर सकते हैं।
यही वह जगह है, जहां सर्कुलर इकोनॉमी की परिकल्पना सामने आती है।
यह हमारी बहुत सारी चुनौतियों के समाधान के लिए एक मुख्य कदम हो सकती है।
हमें वस्तुओं के पुनर्चक्रण और पुन:इस्तेमाल, कचरे का निष्पादन और संसाधनों की कुशलता में सुधार को अपनी जीवन शैली का अंग बनाना होगा।
हैकथॉन में भारतीय और ऑस्ट्रेलियाई छात्रों, स्टार्टअप्स और उद्यमियों ने अपने बहुत से नवाचार समाधान प्रस्तुत किए।
यह नवाचार, सर्कुलर इकोनॉमी के दर्शन के प्रति आपकी प्रतिबद्धता दर्शाते हैं।
मुझे इस बात में कोई शंका नहीं है कि आपके द्वारा पेश नवाचार हम दोनों देशों को सर्कुलर इकोनॉमी समाधानों को आगे बढ़ाने के लिए प्रेरित करेंगे।
और इसके लिए, हमें अब इन नवाचारों को आगे बढ़ाने और आत्मसात करने के तरीके तलाशने होंगे।
मित्रों,
युवा शक्ति की ऊर्जा, नये विचारों और नवाचारों के प्रति उदारता से और खतरे मोल लेने की क्षमता से आती है।
आज के युवा भागीदारों द्वारा प्रदर्शित ऊर्जा और उत्साह भारत और ऑस्ट्रेलिया के बीच भविष्योन्मुखी साझीदारी का प्रतीक है।
मुझे युवा शक्ति की ऊर्जा, रचनात्मकता और नये विचारों में पूरा भरोसा है।
वे सिर्फ हम दो देशों के लिए ही नहीं, बल्कि समूचे विश्व के लिए सतत और समावेशी समाधान प्रस्तुत कर सकते हैं।
भारत-ऑस्ट्रेलिया की मजबूत साझेदारी कोविड बाद के विश्व को आकार देने में महत्वपूर्ण भूमिका अदा कर सकती है।
और, हमारे युवा, हमारे युवा नवोन्मेषक, हमारे स्टार्टअप्स इस साझेदारी में सबसे आगे होंगे।
धन्यवाद !
बहुत-बहुत धन्यवाद !
आवास एवं शहरी कार्य मंत्रालय
डीडीए ने रेरा, दिल्ली के समक्ष 18 परियोजनाओं के पंजीकरण के लिए आवेदन किया
दिल्ली विकास प्राधिकरण  ने वर्ष 2019 से दिल्ली के रियल एस्टेट नियामक प्राधिकरण  के समक्ष 18 परियोजनाओं के पंजीकरण के लिए आवेदन किया है। दिल्ली नियामक प्राधिकरण ने आवेदनों को प्रोसेस करने के बाद, डीडीए को कुछ त्रुटियों से अवगत कराया है। इसके बाद, डीडीए ने रियल एस्टेट  अधिनियम, 2016 [रेरा] के तहत परियोजनाओं के पंजीकरण की आवश्यकता के खिलाफ प्रारंभिक आपत्तियां उठाते हुए अंतरिम आवेदन  दायर किया, जिसे नियामक प्राधिकरण ने दिनांक 20 दिसंबर 2021 के अपने आदेश द्वारा खारिज कर दिया था और डीडीए को निर्देश दिया कि वह पंजीकरण के लिए अपने आवेदन में कमियों को दूर करे। डीडीए ने रेरा के तहत डीडीए परियोजनाओं के पंजीकरण की आवश्यकता के खिलाफ रियल एस्टेट एपलेट ट्रिब्यूनल के समक्ष अपील दायर की है। अभी तक डीडीए की कोई परियोजना रेरा के तहत पंजीकृत नहीं हुई है।
रेरा की धारा 3 किसी भी रियल इस्टेट प्रोजेक्ट के विज्ञापन, विपणन, बुकिंग, बिक्री या बिक्री के लिए पेशकश, या किसी भी तरीके से खरीदने के लिए व्यक्तियों को आमंत्रित करने से पहले प्रमोटर द्वारा इसके पंजीकरण को अनिवार्य करती है। इसके अलावा, रेरा की धारा 59 रियल इस्टेट परियोजना के गैर-पंजीकरण के मामले में प्रमोटर पर जुर्माना लगाने का प्रावधान करती है। रेरा के तहत परियोजनाओं का पंजीकरण न करने के लिए निजी क्षेत्र की रियल एस्टेट कंपनियों के खिलाफ विभिन्न राज्यों और केंद्र शासित प्रदेशों के रियल एस्टेट नियामक प्राधिकरणों द्वारा की गई कार्रवाई से संबंधित डेटा/ सूचना केंद्रीय रूप से नहीं रखी जाती है।
यह जानकारी आवासन एवं शहरी कार्य मंत्रालय के राज्य मंत्री श्री कौशल किशोर ने आज राज्यसभा में एक प्रश्न के लिखित उत्तर में दी।
प्रधानमंत्री कार्यालय
प्रधानमंत्री ने तूतीकोरिन बंदरगाह पर वृक्षारोपण पहल की सराहना की
प्रधानमंत्री श्री नरेन्द्र मोदी ने तूतीकोरिन बंदरगाह पर वृक्षारोपण पहल की प्रशंसा की।
वर्ष 2022 में पोत, नौवहन एवं जलमार्ग मंत्रालय द्वारा तूतीकोरिन बंदरगाह पर 10 हजार पौधे रोपे गए जो अब वृक्ष का रूप ले रहे हैं और आने वाली पीढ़ियों के लिए लाभकारी सिद्ध होंगे।
पत्तन, पोत परिवहन और जलमार्ग मंत्रालय पत्तन, पोत परिवहन और जलमार्ग मंत्रालय के ट्वीट का जवाब देते हुए प्रधानमंत्री ने एक ट्वीट में कहा :
“पर्यावरण सुरक्षा की दिशा में इस नेक और दूरदर्शी प्रयास के लिए @vocpa_tuticorin को बहुत-बहुत बधाई।”
रक्षा मंत्रालय
राष्ट्रपति ने कारगिल विजय दिवस के अवसर पर डैगर युद्ध स्मारक पर पुष्पांजलि अर्पित की
राष्ट्रपतिश्री राम नाथ कोविंद ने कारगिल विजय दिवस की 22वीं वर्षगांठ पर मुख्य अतिथि के रूप में बारामूला का दौरा किया। राष्ट्रपति के साथ केंद्र शासित प्रदेश जम्मू-कश्मीर के उपराज्यपाल श्री मनोज सिन्हा और चिनार कोर के जनरल ऑफिसर कमांडिंग लेफ्टिनेंट जनरल डीपी पांडे भी थे। उन्होंने 1999 में कारगिल संघर्ष के दौरान भारतीय सशस्त्र बलों के अदम्य साहस और बलिदान को श्रद्धांजलि अर्पित की और एक भव्य समारोह में बारामूला में डैगर युद्ध स्मारक पर पुष्पांजलि अर्पित की।
बारामूला डिवीजन के जनरल ऑफिसर कमांडिंग मेजर जनरल वीरेन्द्र वत्स ने राष्ट्रपति का स्वागत किया और उन्हें शहर के इतिहास के बारे में जानकारी दी, जिसमें आजादी के बाद के विभिन्न अभियानों में शहर के योगदान को रेखांकित किया गया। इसके बाद राष्ट्रपति ने बारामूला डिवीजन के सैनिकों से परस्पर बातचीत की और उन्हें भविष्य के सभी कार्यों के लिए शुभकामनाएं दीं। बारामूला का दौरा करने के बाद, राष्ट्रपति गुलमर्ग के लिए रवाना हुए और हाई एल्टीट्यूड वारफेयर स्कूल का अवलोकन किया। राष्ट्रपति को हाई एल्टीट्यूड वारफेयर स्कूल में किए जा रहे प्रशिक्षण के विभिन्न पहलुओं से अवगत कराया गया।
स्वास्थ्य एवं परिवार कल्याण मंत्रालय
कोरोना वायरस  की ताजा स्थिति: एक नए मामले का पता चला
कैबिनेट सचिव ने आज यहां सभी राज्यों / केंद्र शासित प्रदेशों के मुख्य सचिवों के साथ एक वीडियो कॉन्फ्रेंस के जरिए बातचीत की। उन्होंने प्रवेश के बिंदुओं  पर निगरानी, समुदाय में निगरानी, प्रयोगशाला सहायता और अस्पताल की तैयारी जैसे कार्यों पर बल दिया। उन्होंने लॉजिस्टिक्स, क्वारंटाइन सुविधाओं, क्षमता निर्माण, सूचना प्रबंधन और जोखिम संचार को बढ़ाने के लिए राज्यों / केंद्रशासित प्रदेशों का आह्वान किया।
पंजाब से एक और नया मामला सामने आया है। इस प्रकार, अब तक देश में सीओवीआईडी -19 के 44 पुष्ट मामले  हैं। आईडीएसपी के सामुदायिक अनुवर्ती के तहत 11,913 मामले हैं। अमेरिकी नागरिकों के 404 भारतीय संपर्कों, जिन्हें भूटान में परीक्षण के बाद पॉजिटिव पाया गया था, उनकी पहचान कर ली गई है और उन्हें असम में निगरानी में रखा गया है।
अभी तक 8,827 उड़ानों से कुल 9,41,717 अंतरराष्ट्रीय यात्रियों की हवाई अड्डों पर जांच की गई है, जिसमें 54 यात्रियों को आईडीएसपी / अस्पतालों को रेफर कर दिया गया है।
यात्रियों की बढ़ती मांग और सुविधाजनक स्क्रीनिंग को पूरा करने के लिए, हवाई अड्डों पर तैनात कर्मचारियों की संख्या में उल्लेखनीय वृद्धि कर दी गई है। अब देशभर के हवाई अड्डों पर 286 डॉक्टर, 160 नर्स और 295 पैरामेडिक्स तैनात हैं।
प्रधानमंत्री कार्यालय
प्रधानमंत्री ने टेबल टेनिस खिलाड़ी मनिका बत्रा को एशियन कप में कांस्य पदक जीतने पर बधाई दी
प्रधानमंत्री श्री नरेन्द्र मोदी ने टेबल टेनिस खिलाड़ी मनिका बत्रा को एशियन कप में कांस्य पदक जीतने पर बधाई दी है।
प्रधानमंत्री ने ट्वीट किया;
"मैं मनिका बत्रा को एशियन कप में कांस्य जीतकर भारतीय टेबल टेनिस में इतिहास रचने के लिए बधाई देता हूं। उनकी सफलता पूरे भारत में कई एथलीटों को प्रेरित करेगी और टेबल टेनिस को और भी लोकप्रिय बनाएगी। @manikabatra_TT"
निर्वाचन आयोग
हरियाणा से राज्यसभा का उपचुनाव
हरियाणा से राज्यसभा के लिए एक आकस्मिक रिक्ति हुई है, जिसका विवरण इस प्रकार है :
|
|
सदस्य का नाम
|
|
कारण
|
|
रिक्ति की तिथि
|
|
कार्यकाल
|
|
श्री बिरेन्दर सिंह
|
|
त्यागपत्र
|
|
20.01.2020
|
|
01.08.2022
निर्वाचन आयोग ने फैसला किया है कि हरियाणा की उपरोक्त रिक्ति को भरने के सम्बंध में राज्यसभा के लिए उपचुनाव कराया जाए। कार्यक्रम का विवरण इस प्रकार है : -
|
|
क्र.स.
|
|
कार्यक्रम
|
|
दिनांक
|
|
|
|
अधिसूचना जारी होने की तिथि
|
|
06 मार्च, 2020 
|
|
|
|
नामांकन की अंतिम तिथि
|
|
13 मार्च, 2020 
|
|
|
|
नामांकन की जांच
|
|
16 मार्च, 2020 
|
|
|
|
नाम वापस लेने की अंतिम तिथि
|
|
18 मार्च, 2020 
|
|
|
|
मतदान तिथि
|
|
26 मार्च, 2020 
|
|
|
|
मतदान का समय
|
|
09:00 प्रातः से 4 बजे शाम
|
|
|
|
मतगणना
|
|
26 मार्च, 2020 
को 5 बजे तक
|
|
|
|
जिस तिथि से पहले चुनाव सम्पन्न होना है
|
|
30 मार्च, 2020
सूचना और प्रसारण मंत्रालय
एससीओ फिल्म महोत्सव 2023 का मुंबई में शुभारंभ
सूचना और प्रसारण मंत्री श्री अनुराग ठाकुर ने एससीओ देशों के बीच सिनेमाई साझेदारी बनाने का आह्वान किया
"भारत हैं हम" एनिमेशन सीरीज का प्रोमो लॉन्च
केंद्रीय मंत्री श्री अनुराग ठाकुर और राज्य मंत्री सुश्री मीनाक्षी लेखी ने अन्य गणमान्य लोगों के साथ दीप प्रज्ज्वलित कर मुंबई में शुक्रवार शाम को पांच दिवसीय एससीओ फिल्म महोत्सव का उद्घाटन किया।
उद्घाटन समारोह में विशिष्ट अतिथि सुश्री हेमा मालिनी और अक्षय कुमार, टाइगर श्रॉफ, साजिद नाडियाडवाला, ईशा गुप्ता, पूनम ढिल्लों, एली अवराम, ऋषिता भट्ट और जैकी भगनानी जैसी अन्य प्रतिष्ठित फिल्मी हस्तियों का इस अवसर पर सम्मान किया गया।
सूचना और प्रसारण मंत्री श्री अनुराग सिंह ठाकुर ने कहा कि "भारतीय फिल्में एससीओ से जुड़े देशों में लोकप्रिय हैं और फिल्मों ने लोगों के बीच परस्पर संबंधों में एक बड़ी भूमिका निभाई है।" इसके साथ ही उन्होंने कहा कि इस फिल्म महोत्सव का मुख्य लक्ष्य एससीओ देशों की अलग-अलग फिल्में दिखाना और फिल्म निर्माण के अलग-अलग स्टाइल से परिचित कराना है। श्री ठाकुर ने आगे कहा कि यह महोत्सव इस क्षेत्र के देशों के बीच सिनेमाई साझेदारी बनाने का एक असाधारण अवसर प्रदान करता है।
एससीओ फिल्म महोत्सव में कुल 57 फिल्में दिखाई जाएंगी हैं और 14 फिल्मों को फिल्म महोत्सव के कंपटीशन सेक्शन के लिए नामांकित किया गया है। इनमें पननलिन की ऑस्कर के लिए चुनी गई गुजराती फिल्म 'छेल्लो शो' और निखिल महाजन की पुरस्कार विजेता मराठी फिल्म 'गोदावरी' शामिल हैं।
एससीओ फिल्म महोत्सव का आयोजन अंतरराष्ट्रीय सहयोग संगठन की भारत की अध्यक्षता में हो रहा है। यह आजादी का अमृत महोत्सव के उत्सव का भी हिस्सा है।
'भारत हैं हम' एनिमेशन सीरीज का प्रोमो रिलीज
इस मौके पर एनिमेशन सीरीज 'भारत हैं हम' का प्रोमो रिलीज किया गया। सूचना और प्रसारण मंत्रालय की ओर से ग्रेफिटी मीडिया के सहयोग से केंद्रीय संचार ब्यूरो द्वारा बनाई जा रही 52 भाग की श्रृंखला 'भारत हैं हम' हमारे सबसे खास दर्शक बच्चों को जाने-पहचाने और गुमनाम स्वतंत्रता सेनानियों की कहानी बताती है। आज़ादी का अमृत महोत्सव बैनर के तहत श्रृंखला का संचालन मुंजाल श्रॉफ और तुषार शेट्टी द्वारा बनाए गए मिलनसार कार्टून चरित्रों कृष, ट्रिश और बाल्टीबॉय द्वारा किया जा रहा है। दिग्गज प्लेबैक सिंगर सुदेश भोंसले ने वॉइस ओवर दिया है।
एससीओ के बारे में
2001 में गठित शंघाई सहयोग संगठन , भौगोलिक दायरे और जनसंख्या के मामले में दुनिया का सबसे बड़ा क्षेत्रीय संगठन है। इसमें यूरेशिया के लगभग 60% क्षेत्र, दुनिया की 40% आबादी और वैश्विक जीडीपी का 30% से अधिक हिस्सा शामिल है। भारत, चीन, रूस, पाकिस्तान, कजाकिस्तान, किर्गिस्तान, ताजिकिस्तान और उज्बेकिस्तान इसके सदस्य देश हैं।
रक्षा मंत्रालय
रक्षा मंत्री श्री राजनाथ सिंह ने बिजली, तेल एवं गैस अन्वेषण परियोजनाओं को एनओसी जारी करने के लिए ऑनलाइन पोर्टल का शुभारम्भ किया
केन्द्रीय रक्षा मंत्री श्री राजनाथ सिंह ने रक्षा राज्य मंत्री श्री श्रीपद नाइक की उपस्थिति में आज भारतीय सीमा में आने वाले जल क्षेत्र  और विशिष्ट आर्थिक क्षेत्र  में बिजली परियोजनाओं और अनुसंधान सर्वेक्षण अन्वेषण उपयोग  कार्यों के लिए अनापत्ति प्रमाण पत्र  जारी करने के उद्देश्य से एक नए वेब पोर्टल का शुभारम्भ किया है।
रक्षा मंत्रालय  विभिन्न निजी/ सार्वजनिक क्षेत्र के उपक्रमों  को रक्षा प्रतिष्ठानों के आसपास के क्षेत्रों में बिजली/पवन/सौर परियोजनाओं और नवीन एवं नवीनीकरण ऊर्जा मंत्रालय , विद्युत मंत्रालय, पेट्रोलियम एवं प्राकृतिक गैस मंत्रालय, पोत परिवहन मंत्रालय, हाइड्रोकार्बन महानिदेशक आदि विभिन्न संस्थानों के माध्यम से मिले आवेदनों पर भारतीय टीडब्ल्यू तथा ईईजेड में आरएसईई गतिविधियों के लिए भी सुरक्षा स्वीकृतियां देता है।
कारोबारी सुगमती सुनिश्चित करने और ऐसी परियोजनाओं को एनओसी जारी करने में पारदर्शिता लाने के लिए मंत्रालय ने नेशनल ई-गवर्नैंस डिविजन , भास्कराचार्य अंतरिक्ष अनुप्रयोग एवं भू-सूचना विज्ञान संस्थान  सेंटर और राष्ट्रीय सूचना विज्ञान केन्द्र  के साथ मिलकर यह आवेदन पोर्टल विकसित किया है। नए ऑनलाइन पोर्टल का पता: https://ncog.gov.in/modnoc/home.htmlहै।
एमओडी के इस पोर्टल से आवेदकों के लिए बिजली परियोजनाओं/ आरएसईई गतिविधियों के लिए एमओडी सुरक्षा मंजूरियां हासिल करने के लिए अपने प्रस्ताव जमा करना आसान हो जाएगा। ऑनलाइन व्यवस्था से इन प्रस्तावों के निस्तारण के लिए एक प्रभावी, तेज और पारदर्शी पोर्टल स्थापित होगा। मंत्रालय ने पूर्व में हवाई सर्वेक्षण के लिए एनओसी जारी करने के उद्देश्य से इसी तरह के एक पोर्टल की शुरुआत की थी।
चीफ ऑफ डिफेंस स्टाफ और सचिव सैन्य मामलों के विभाग जनरल बिपिन सिंह रावत, सैन्य प्रमुख जनरल एम. एम. नरवणे, नौसेना प्रमुख एडमिरल करमबीर सिंह, वायु सेना प्रमुख एयर चीफ मार्शल आर. के. एस. भदौरिया और रक्षा सचिव डॉ. अजय कुमार तथा रक्षा मंत्रालय के अन्य वरिष्ठ अधिकारी इस अवसर पर उपस्थित रहे। अन्य संबंधित मंत्रालयों के वरिष्ठ अधिकारियों ने वीडियो कॉन्फ्रेंसिंग के माध्यम से इस कार्यक्रम में भाग लिया।
गृह मंत्रालय
केन्द्रीय गृह राज्य मंत्री श्री जी. किशन रेड्डी ने आज गुवाहाटी में पुलिस स्मृति दिवस समारोह की अध्यक्षता की
भारत आतंकवाद के खिलाफ जीरो टॉलरेंस की नीति जारी रखेगाः श्री जी. किशन रेड्डी
(केन्द्रीय गृह राज्य मंत्री श्री जी. किशन रेड्डी ने कहा कि भारत आतंकवाद के खिलाफ अपनी जीरो टॉलरेंस की नीति जारी रखेगा। श्री रेड्डी आज गुवाहाटी में असम पुलिस द्वारा आयोजित पुलिस स्मृति दिवस कार्यक्रम को संबोधित कर रहे थे। उन्होंने कहा कि भारतीय सैन्य बल देश की आंतरिक सुरक्षा पर आने वाले सभी खतरों का मुंहतोड़ जवाब देने में सक्षम है।
स्मृति परेड के दौरान अपने संबोधन में श्री रेड्डी ने कहा कि पूरा देश पुलिस स्मृति दिवस पर हमारे पुलिस कर्मियों और उनके परिजनों को सलामी देता है और अपने कर्तव्य निर्वहन के दौरान शहीद हुए पुलिस कर्मियों को गर्व से याद करता है। असम पुलिस की उत्कृष्ट सेवाओं को रेखांकित करते हुए श्री रेड्डी ने कहा कि कई दशकों से अलगाववाद और उग्रवाद का सामना करने के दौरान असम पुलिस ने अदम्य साहस, शक्ति और पेशेवर गुणों का परिचय दिया है।
उग्रवाद, अलगाववाद और अपराध से लड़ने और सीमावर्ती इलाकों में सुरक्षा सुनिश्चित करने व कानून व व्यवस्था को बनाए रखने तथा बाढ़ व अन्य प्राकृतिक आपदाओं के दौरान सहायता प्रदान करने में असम पुलिस कर्मियों ने अपने जीवन की आहूति दी है। राज्य में कानून व व्यवस्था बनाए रखने के लिए 1964 से अब तक कुल 879 असम पुलिस कर्मियों ने अपने जीवन का बलिदान दिया है।
श्री रेड्डी ने कहा कि असम पुलिस के कारण राज्य में सुरक्षा स्थिति पूरी तरह से बदल गई है और राज्य शांति और समृद्धि के नये युग में प्रवेश कर चुका है। राज्य में निवेश के अवसरों में वृद्धि हुई है। प्रधानमंत्री श्री नरेन्द्र मोदी के ऐक्ट ईस्ट नीति को राज्य पूरी तरह से लागू कर रहा है। साहस, निष्ठा और समर्पण असम पुलिस की प्रमुख विशेषताएं हैं।
मीडिया से बात करते हुए श्री रेड्डी ने सभी अलगाववादी और उग्रवादी गुटों से हथियार डालने और मुख्यधारा में शामिल होने की अपील करते हुए कहा कि वे भी राष्ट्र की प्रगति में अपना योगदान दे सकते हैं। भारत जैसे लोकतांत्रिक देश में प्रत्येक व्यक्ति को हिंसा का त्याग करना चाहिए। शांतिपूर्ण माहौल में आपसी संवाद से जरिए प्रत्येक समस्या का समाधान निकाला जा सकता है।
केन्द्रीय मंत्री, असम के डीजीपी और अन्य वरिष्ठ अधिकारी स्मृति परेड में शामिल हुए और स्मृति स्तम्भ पर पुष्प अर्पित किए। कार्यक्रम के दौरान असम पुलिस मुख्यालय के अधिकारियों ने 01 सितंबर, 2018 से 31 अगस्त, 2019 के दौरान शहीद हुए पुलिस कर्मियों/व्यक्तियों के नाम पढ़े।
प्रधानमंत्री कार्यालय
प्रधानमंत्री ने ऋषि बंकिम चन्द्र चट्टोपाध्याय को उनकी जयंती पर श्रद्धांजलि अर्पित की
प्रधानमंत्री श्री नरेन्द्र मोदी ने ऋषि बंकिम चन्द्र चट्टोपाध्याय को उनकी जयंती पर श्रद्धांजलि अर्पित की है।
प्रधानमंत्री ने एक ट्वीट में कहा, “ऋषि बंकिम चन्द्र चट्टोपाध्याय को उनकी जयंती पर श्रद्धांजलि अर्पित करता हूं। अपनी समग्र रचनाओं के माध्यम से उन्होंने भारतीय लोकाचार की महानता प्रदर्शित की। उनके द्वारा रचित #वंदेमातरम हमें विनम्रता के साथ भारत की सेवा करने तथा हमारे साथी भारतीयों को सशक्त बनाने की दिशा में प्रेरित करता है।”
एमजी/एएम/एसकेजे/डीसी
(
गृह मंत्रालय
कैबिनेट सचिव ने ‘बुलबुल’ तूफान के मद्देनजर पश्चिम बंगाल और ओडिशा में तैयारी की समीक्षा के लिए एनसीएमसी बैठक की अध्यक्षता की
कैबिनेट सचिव श्री राजीव गाबा की अध्यक्षता में आज राष्ट्रीय संकट प्रबंधन समिति  की बैठक हुई। इस बैठक में बंगाल की खाड़ी के तूफान ‘बुलबुल’ के मद्देनजर पश्चिम बंगाल और ओडि़शा के तटवर्ती जिलों में तैयारी की समीक्षा की गई।
भारत मौसम विज्ञान विभाग –आईएमडी ने जानकारी दी कि बंगाल की खाड़ी में बना तूफान और तेज होकर 10 नवम्बर की सुबह में पश्चिम बंगाल को पार करेगा। भारी से बहुत भारी बारिश होने तथा 110-120 किलोमीटर प्रति घंटे की गति से हवा चलने की संभावना है। इस दौरान समुद्र में 1.5 मीटर ऊंची लहरें उठ सकती हैं।
पश्चिम बंगाल तथा ओडि़शा सरकार के अधिकारियों ने बताया कि जरूरी तैयारी कर ली गई है तथा एसडीआरएफ व अग्निशमन दलों को तैनात कर दिया गया है। मछली पकड़ने के कार्य को स्थगित कर दिया गया है और निचले इलाकों में रहने वालों को सुरक्षित स्थानों पर पहुंचा दिया गया है। एनडीआरएफ की 14 टीमों की तैनाती की गई है और राज्यों के अनुरोध पर अतिरिक्त टीमों की तैनाती की जाएगी। रक्षा मंत्रालय के अधिकारियों ने जानकारी दी है कि तटरक्षक बल व भारतीय नौसेना की टीमों को तैनात कर दिया गया है तथा भारतीय सेना व भारतीय वायुसेना की टीमें तैनाती के लिए तैयार हैं।
कैबिनेट सचिव ने बचाव व राहत कार्यों के लिए वर्तमान स्थिति और तैयारी का जायजा लिया। उन्होंने कहा कि जरूरत पड़ने पर तत्काल सहायता उपलब्ध कराई जाएगी। उन्होंने दोनों राज्यों को सुझाव दिया कि लोगों को मौत से बचाने के लिए तथा अवसंरचना को सुरक्षित रखने के लिए आवश्यक सभी उपाय किए जाने चाहिए। पश्चिम बंगाल सरकार से अनुरोध किया गया कि सागर द्वीप, पूर्व मेदिनीपुर तथा उत्तर व दक्षिण 24 परगना जिलों के निचले इलाकों में रहने वाले लोगों को सुरक्षित स्थानों पर पहुंचाया जाना चाहिए। मछुआरों को समुद्र से वापस लौटना सुनिश्चित किया जाना चाहिए।
बैठक में गृह मंत्रालय, रक्षा मंत्रालय, आईएमडी, एनडीआरएफ तथा एनडीएमए के वरिष्ठ अधिकारियों ने भाग लिया। पश्चिम बंगाल और ओडि़शा के वरिष्ठ अधिकारियों ने वीडियो कॉन्फ्रेंसिंग के जरिये बैठक में भाग लिया।
इलेक्ट्रानिक्स एवं आईटी मंत्रालय
श्री राजीव चंद्रशेखर सामाजिक न्याय पखवाड़ा में योगदान करने के लिए कर्नाटक का दौरा करेंगे
इलेक्ट्रॉनिक्स एवं आईटी, कौशल विकास एवं उद्यमिता राज्य मंत्री श्री राजीव चंद्रशेखर सामाजिक न्याय पखवाड़ा में योगदान करने के लिए कर्नाटक का एक सप्ताह का दौरा करेंगे।
श्री राजीव चंद्रशेखर कौशल प्रशिक्षण संस्थानों के लोगों, कार्यकर्ताओं, कानून पेशेवरों, स्टार्टअप्स, छात्रों और महिला उद्यमियों के साथ बातचीत करते हुए एक सप्ताह के दौरान अनेक कार्यक्रमों में भाग लेंगे।
श्री चंद्रशेखर 10 अप्रैल को रामनवमी त्योहार के दौरान सरवजनानगर स्थित राम मंदिर भी जाएंगे।
श्री चंद्रशेखर 11 अप्रैल को आईबीएम कार्यालय और उसके नए स्थापित साइबर सुरक्षा केंद्र का दौरा करेंगे और पेशेवरों के साथ बातचीत करेंगे। श्री राजीव चंद्रशेखर साइबरस्पेस को अपने उपयोगकर्ताओं के लिए एक खुला, सुरक्षित तथा भरोसेमंद एवं जवाबदेह बनाने की आवश्यकता के बारे में मुखर रहे हैं। उन्होंने हाल ही में यूक्रेन-रूस संघर्ष के बाद इंटरनेट के संप्रभु राष्ट्रों और बड़े तकनीकी प्लेटफार्मों द्वारा एक हथियार के रूप में इंटरनेट के इस्तेमाल को लेकर उत्पन्न समस्याओं के बारे में चर्चा की।
श्री राजीव चंद्रशेखर "न्याय की व्यवस्था में नवीनतम प्रौद्योगिकी" विषय पर कर्नाटक उच्च न्यायालय में अधिवक्ता संघ, बेंगलुरु को संबोधित करेंगे और 11 अप्रैल को दोपहर 1.30 बजे ई-शिकायत पोर्टल का उद्घाटन करेंगे। श्री चंद्रशेखर ने प्रौद्योगिकी के क्षेत्र में तीन दशक से अधिक समय काम किया है और उन्हें भारत में प्रौद्योगिकी पर अग्रणी चिंतन वाली हस्तियों में से एक माना जाता है। वे कानून के शासन में भी दृढ़ विश्वास रखते हैं और महत्वपूर्ण सार्वजनिक मुद्दों को आगे बढ़ाने के लिए जनहित याचिका दायर करने के लिए जाने जाते हैं, जैसे कि निजता का अधिकार एक मौलिक अधिकार है, आईटी अधिनियम की कठोर धारा 66 ए को संविधान के अनुच्छेद 19 के उल्लंघन के रूप में समाप्त करना, आदि।
अगले दिन , श्री चंद्रशेखर कोरमंगला में गुबालाला झील, काननपुरा रोड, केम्पाबुधि केरे, केम्पेगौड़ा नगर और मेस्ट्रिपल्या झील का दौरा करेंगे। वे इन जल निकायों के संरक्षण तथा कायाकल्प करने के साथ-साथ उन्हें किसी भी अतिक्रमण से बचाने के लिए सक्रिय रूप से काम कर रहे हैं। झीलों के दौरे के बाद वे बीटीएम लेआउट स्थित टीकाकरण केंद्र भी जाएंगे।
13 अप्रैल को, श्री चंद्रशेखर बेंगलुरू में स्टार्टअप कंपनियों के सीईओ के साथ नाश्ते के दौरान विचार-विमर्श करेंगे और उसके बाद बेंगलुरू उत्तर निर्वाचन क्षेत्र में उचित मूल्य की दुकान का दौरा करेंगे।
श्री चंद्रशेखर 14 अप्रैल को डॉ. बी. आर. अंबेडकर की जयंती पर उनकी प्रतिमा पर माल्यार्पण करेंगे और शांतिनगर निर्वाचन क्षेत्र में पौरा कर्मियों के साथ दोपहर का भोजन करेंगे।
इसके बाद यशवंतपुर में राष्ट्रीय कौशल प्रशिक्षण संस्थान का दौरा करेंगे जहां वे छात्रों और महिला उद्यमियों के साथ बातचीत करेंगे। वे कौशल प्रशिक्षण कार्यक्रमों के लाभार्थियों के साथ बातचीत करते हुए उद्यमियों को अपने व्यवसायों को बढ़ाने के लिए डिजिटल की शक्ति का लाभ उठाने के लिए प्रोत्साहित करते रहे हैं। श्री चंद्रशेखर स्वयं एक सफल उद्यमी रहे हैं जिन्होंने 1990 के दशक में भारत में सेलुलर क्षेत्र का निर्माण किया था। उनके साथ बातचीत उन सभी कौशल प्रशिक्षुओं के लिए एक महान प्रेरणा के रूप में कार्य करती है जो उनके साथ बातचीत करने के लिए ऐसे अवसरों की प्रतीक्षा करते हैं।